Ilmoitus Kiinan kansantasavallasta peräisin olevien sytytinkivellisten kaasukäyttöisten kertatäyttöisten taskusytyttimien tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta

(2000/C 127/05)

Kiinan kansantasavallasta peräisin olevien sytytinkivellisten kaasukäyttöisten kertatäyttöisten taskusytyttimien tuontiin sovellettavien polkumyyntitoimenpiteiden voimassaolon lähestyvästä päättymisestä julkaistun ilmoituksen(1), johdosta komissio on vastaanottanut neuvoston asetuksen (EY) N:o 384/96(2), sellaisena kuin se on viimeksi muutettuna neuvoston asetuksella (EY) N:o 905/98(3), jäljempänä "perusasetus", 11 artiklan 2 kohdan mukaisen tarkastelua koskevan pyynnön.

1. TARKASTELUA KOSKEVA PYYNTÖ

Pyynnön esitti 3. helmikuuta 2000 European Lighters Manufacturers Federation, jäljempänä "pyynnön esittäjä", niiden tuottajien puolesta, jotka edustavat pääosaa yhteisön sytytinkivellisten kaasukäyttöisten kertatäyttöisten taskusytyttimien tuotannosta.

2. TUOTE

Tarkasteltavana olevat tuotteet ovat sytytinkivelliset kaasukäyttöiset kertatäyttöiset taskusytyttimet, joita kutsutaan myös sytytinkivellisiksi kertakäyttöisiksi taskusytyttimiksi. Neuvoston asetuksella (EY) N:o 192/1999 toimenpiteiden soveltamisalaa laajennettiin koskemaan sytytinkivellisiä kaasukäyttöisiä uudelleen täytettäviä taskusytyttimiä, joissa on muovinen säiliörunko. Asianomainen tuote luokitellaan tällä hetkellä CN-koodeihin ex 9613 10 00 ja ex 9613 20 90. Nämä CN-koodit annetaan ainoastaan ohjeellisina.

3. VOIMASSA OLEVAT TOIMENPITEET

Tällä hetkellä voimassa oleva toimenpide on neuvoston asetuksella (EY) N:o 3433/91(4), sellaisena kuin se on viimeksi muutettuna neuvoston asetuksella (EY) N:o 1006/95(5) ja laajennettuna neuvoston asetuksella (EY) N:o 192/1999(6), käyttöön otettu lopullinen polkumyyntitulli.

4. TARKASTELUN PERUSTEET

Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle aiheutuvan vahingon jatkumiseen tai toistumiseen.

Koska normaaliarvo Kiinan kansantasavallan osalta määritetään perusasetuksen 2 artiklan 7 kohdassa vahvistettujen sääntöjen mukaisesti, pyynnön tekijä on ehdottanut, että normaaliarvo vahvistettaisiin markkinatalousmaan hinnan perusteella.

Polkumyynnin jatkumista koskeva väite perustuu edellä esitetyn mukaisen normaaliarvon ja asianomaisen tuotteen yhteisöön suuntautuvan viennin hintojen väliselle vertailulle.

Pyynnön esittäjä väittää myös, että jos toimenpiteiden annetaan raueta, erityisesti asianomaisen maan suuresta käyttämättömästä tuotantokapasiteetista aiheutuva asianomaisen tuotteen tuonnin tämänhetkisen määrän todennäköinen kasvu johtaisi helposti asianomaisen tuotteen tuotannon uudelleen aloittamiseen tai tuotannon kasvuun.

Pyynnön esittäjä väittää myös, että yhteisön tuotannonala on yhä haavoittuva. Tilannetta kuvaa sen huono tuottavuus ja vähenevä tuotantokapasiteetti. Olisi myös huomattava, että on havaittu huomattavaa toimenpiteiden kiertämistä, joka lakkasi vasta tammikuussa 1999. Ottaen huomioon edellä mainitun suuren käyttämättömän tuotantokapasiteetin asianomaisesta maasta polkumyynnillä tapahtuvan tuonnin huomattavat lisäykset alentaisivat edelleen yhteisön hintoja ja huonontaisivat yhteisön tuotannonalan tilannetta, mikä näkyisi sen markkinaosuuksien lisämenetyksenä ja sen taloudellisen tilanteen huonontumisena.

5. MENETTELY

Komissio on neuvoa-antavaa komiteaa kuultuaan päättänyt, että on olemassa riittävä näyttö toimenpiteiden voimassaolon päättymistä koskevan tarkastelun vireillepanemiseksi, minkä vuoksi se panee vireille tutkimuksen perusasetuksen 11 artiklan 2 kohdan nojalla.

5.1 Menettely polkumyynnin ja vahingon todennäköisyyden määrittelemiseksi

Tutkimuksessa määritetään, johtaisiko toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen.

a) Otanta

Menettelyn ilmeisen laajuuden ja monimutkaisuuden vuoksi komissio voi soveltaa perusasetuksen 17 artiklan mukaista otantaa.

i) Viejien/tuottajien otanta

Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia viejiä/tuottajia tai niiden edustajia ottamaan yhteyttä komissioon ja toimittamaan yrityksestään tai yrityksistään seuraavat tiedot tämän ilmoituksen 6 kohdan b alakohdassa asetetussa määräajassa:

- nimi, osoite, sähköpostiosoite, puhelin-, faksi- ja/tai teleksinumero ja yhteyshenkilö,

- yhteisöön vietäviksi myytyjä tuotteita koskeva liikevaihto (kotimaan valuuttana) ja kyseisen viennin yksikkömäärä 1 päivän huhtikuuta 1999 ja 31 päivän maaliskuuta 2000 välisenä aikana,

- eritelmä yrityksen asianomaiseen tuotteeseen liittyvästä toiminnasta,

- asianomaisen tuotteen tuotantoon ja/tai myyntiin koti- ja/tai vientimarkkinoilla osallistuvien etuyhteydessä olevien yritysten(7), nimet ja eritelmä niiden toiminnasta,

- kaikki muut asiaa koskevat tiedot, joista voi olla hyötyä komissiolle otoksen valinnassa,

- tieto siitä, olisiko yritys halukas olemaan mukana otoksessa ja näin ollen vastaamaan kyselylomakkeeseen ja hyväksymään toimitiloissaan suoritettavat tarkastukset.

Saadakseen viejien/tuottajien otantaa varten välttämättöminä pitämiään tietoja komissio ottaa lisäksi yhteyttä viejämaan viranomaisiin, tiedossa oleviin viejiin ja kaikkiin tiedossa oleviin viejien järjestöihin.

ii) Tuojien otanta

Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia tuojia tai niiden edustajia ottamaan yhteyttä komissioon ja toimittamaan yrityksestään tai yrityksistään seuraavat tiedot tämän ilmoituksen 6 kohdan b alakohdassa asetetussa määräajassa:

- yrityksen kokonaisliikevaihto euroina 1 päivän huhtikuuta 1999 ja 31 päivän maaliskuuta 2000 välisenä aikana,

- asianomaisen Kiinan kansantasavallasta peräisin olevan tuodun tuotteen 1 päivän huhtikuuta 1999 ja 31 päivän maaliskuuta 2000 välisenä aikana yhteisön markkinoilla tapahtuneen jälleenmyynnin arvo euroina,

- asianomaisen Kiinan kansantasavallasta peräisin olevan tuodun tuotteen 1 päivän huhtikuuta 1999 ja 31 päivän maaliskuuta 2000 välisenä aikana yhteisön markkinoilla tapahtuneen jälleenmyynnin yksikkömäärä,

- asianomaisen tuotteen tuotantoon ja/tai myyntiin koti- ja/tai vientimarkkinoilla osallistuvien etuyhteydessä olevien yritysten(8) nimet ja eritelmä niiden toiminnasta,

- kaikki muut asiaa koskevat tiedot, joista voi olla hyötyä komissiolle otoksen valinnassa,

- tieto siitä, olisiko yritys halukas olemaan mukana otoksessa ja näin ollen vastaamaan kyselylomakkeeseen ja hyväksymään toimitiloissaan suoritettavat tarkastukset.

Saadakseen tuojien otantaa varten välttämättöminä pitämiään tietoja komissio ottaa lisäksi yhteyttä tiedossa oleviin tuojien järjestöihin.

iii) Otosten lopullinen valinta

Kaikkia asianomaisia osapuolia, jotka haluavat toimittaa otoksen valintaa koskevia tietoja, on toimitettava tiedot tämän ilmoituksen 6 kohdan b alakohdassa asetetussa määräajassa.

Komissio valitsee otokset lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otokseen valittujen yritysten on vastattava kyselylomakkeeseen 6 kohdan b alakohdassa asetetussa määräajassa ja toimittava yhteistyössä tarkastuskäyntien yhteydessä.

Jos yhteistyö on riittämätöntä, komissio tekee päätelmänsä perusasetuksen 17 artiklan 4 kohdan ja 18 artiklan mukaisesti käytettävissä olevien tietojen perusteella.

b) Kyselylomakkeet

Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet yhteisön tuotannonalalle ja yhteisön tuottajien järjestöille, otoksessa mukana oleville viejille, viejien järjestöille, otoksessa mukana oleville tuojille ja kauppiaille ja pyynnössä mainituille kauppiaiden ja tuojien järjestöille sekä viejämaan viranomaisille.

Kaikkien yhteisön tuottajien olisi otettava yhteyttä komissioon viipymättä, mutta viimeistään 6 kohdan a alakohdan i alakohdassa asetetussa määräajassa, saadakseen selville, onko ne mainittu pyynnössä ja tarvittaessa pyydettävä kyselylomake ottaen huomioon, että vastauksiin sovelletaan tämän ilmoituksen 6 kohdan a alakohdan ii alakohdassa asetettua määräaikaa.

c) Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään kantansa kirjallisesti ja toimittamaan asiaa tukeva näyttö. Kyseisten tietojen ja näytön on oltava komissiossa tämän ilmoituksen 6 kohdan a alakohdan ii alakohdassa asetetussa määräajassa.

Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että kuulemiseen on erityisiä syitä.

d) Markkinatalousmaan valinta

Filippiinejä pidetään perusasetuksen 2 artiklan 7 kohdan nojalla sopivana kolmantena markkinatalousmaana normaaliarvon määrittämiseksi Kiinan kansantasavaltaa varten. Asianomaisia osapuolia pyydetään esittämään mielipiteensä tämän valinnan sopivuudesta tämän ilmoituksen 6 kohdan c alakohdassa asetetussa erityisessä määräajassa.

5.2 Menettely yhteisön edun määrittelemiseksi

Päätöksen tekemiseksi siitä, onko yhteisön edun mukaista säilyttää tällä hetkellä voimassa olevat polkumyyntitoimenpiteet, pyynnön esittäjä, yhteisön tuottajat, tuojat ja tuojia edustavat järjestöt, edustavat käyttäjät ja edustavat kuluttajajärjestöt voivat tämän ilmoituksen 6 kohdan a alakohdan ii alakohdassa asetetussa yleisessä määräajassa ilmoittautua ja toimittaa tietoja komissiolle perusasetuksen 21 artiklan mukaisesti edellyttäen, että toiminnan ja asianomaisen tuotteen välillä on yhteys. Olisi huomattava, että 21 artiklan mukaisesti toimitetut tiedot otetaan huomioon ainoastaan, jos ne on tosiasioihin perustuvalla näytöllä osoitettu oikeiksi tietoja toimitettaessa.

6. MÄÄRÄAJAT

a) Yleiset määräajat

i) Määräaika, jonka kuluessa yhteisön tuottajien on pyydettävä kyselylomake

Kaikkien osapuolten on pyydettävä kyselylomake viipymättä, mutta viimeistään 15 päivää tämän ilmoituksen julkaisemisesta Euroopan yhteisöjen virallisessa lehdessä.

ii) Määräaika, jonka kuluessa osapuolten on ilmoittauduttava ja toimitettava vastaukset kyselylomakkeisiin ja muut tiedot

Jotta asianomaisten osapuolten huomautukset voidaan ottaa huomioon tutkimuksessa, osapuolten on ilmoittauduttava, esitettävä kantansa ja toimitettava vastaukset kyselylomakkeeseen 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, ellei muuta määräaikaa ole erikseen ilmoitettu. Otokseen valittujen yritysten on toimitettava vastaukset kyselylomakkeisiin 6 kohdan b alakohdassa asetetuissa määräajoissa.

iii) Kuulemiset

Kaikki asianomaiset osapuolet voivat myös pyytää saada tulla komission kuulemiksi samassa 40 päivän määräajassa.

b) Otantaa koskeva erityinen määräaika

Kaikki otosten valintaan liittyvät tiedot on toimitettava komissiolle 15 päivän kuluessa tämän ilmoituksen julkaisemisesta, koska komissio aikoo kuulla niitä asianomaisia osapuolia, jotka ovat ilmoittaneet haluavansa kuulua otosten lopulliseen valintaan, 21 päivän kuluessa tämän ilmoituksen julkaisemisesta.

Otokseen kuuluvien osapuolten vastaukset on toimitettava komissiolle 30 päivän kuluessa niiden otokseen kuulumista koskevasta ilmoituksesta.

c) Erityinen määräaika markkinatalousmaan valitsemiselle

Jos tutkimuksen osapuolet haluavat esittää huomautuksia siitä, voidaanko Filippiinejä pitää sopivana kolmantena markkinatalousmaana normaaliarvon määrittämiseksi Kiinan kansantasavallan osalta, kuten 5.1 kohdan d alakohdassa mainitaan, niiden on toimitettava huomautuksensa 10 päivän kuluessa tämän ilmoituksen julkaisemisesta.

7. KIRJALLISET HUOMAUTUKSET, VASTAUKSET KYSELYLOMAKKEESEEN JA KIRJEENVAIHTO

Asianomaisten osapuolten on tehtävä kaikki huomautukset ja pyynnöt kirjallisesti (ei sähköisessä muodossa, ellei niin erikseen mainita) ja mainittava asianomaisen osapuolen nimi, osoite, sähköpostiosoite, puhelin-, faksi- ja/tai teleksinumero.

Komission osoite: Euroopan komissio Kaupan pääosasto

Linjat C ja E

DM 24 - 8/3

Rue de la Loi/Wetstraat 200 B - 1049 Bruxelles/Brussel Faksinumero (32-2) 295 65 05 Teleksinumero: COMEU B 21877.

8. YHTEISTYÖSTÄ KIELTÄYTYMINEN

Jos asianomainen osapuoli kieltäytyy antamasta tai ei muusta syystä toimita tarvittavia tietoja määräaikojen kuluessa tai jos se huomattavasti vaikeuttaa tutkimuksia, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos todetaan, että kyseinen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja.

(1) EYVL C 318, 5.11.1999, s. 3.

(2) EYVL L 56, 6.3.1996, s. 1.

(3) EYVL L 128, 30.4.1998, s. 18.

(4) EYVL L 326, 28.5.1991, s. 1.

(5) EYVL L 101, 4.5.1995, s. 38.

(6) EYVL L 22, 29.1.1999, s. 1.

(7) Etuyhteydessä olevat yritykset määritellään yhteisön tullikoodeksista annetun komission asetuksen (ETY) N:o 2454/93 143 artiklan 1 kohdassa (EYVL L 253, 11.10.1993, s. 1).

(8) Etuyhteydessä olevat yritykset määritellään yhteisön tullikoodeksista annetun komission asetuksen (ETY) N:o 2454/93 143 artiklan 1 kohdassa (EYVL L 253, 11.10.1993, s. 1).